CELEX: 52014PC0051
Language: hu
Date: 2014-02-04
Title: Javaslat A TANÁCS VÉGREHAJTÁSI RENDELETE az 597/2009/EK rendelet 18. cikke szerinti hatályvesztési felülvizsgálatot követően az Indiából származó egyes polietilén-tereftalátok (PET) behozatalára vonatkozó végleges kiegyenlítő vám kivetéséről szóló 461/2013/EU rendelet módosításáról

|
			
		
		
		52014PC0051
		
			Javaslat A TANÁCS VÉGREHAJTÁSI RENDELETE az 597/2009/EK rendelet 18. cikke szerinti hatályvesztési felülvizsgálatot követően az Indiából származó egyes polietilén-tereftalátok (PET) behozatalára vonatkozó végleges kiegyenlítő vám kivetéséről szóló 461/2013/EU rendelet módosításáról /* COM/2014/051 final - 2014/0026 (NLE) */
			
				
		
		
			
			   	INDOKOLÁS
 1) A javaslat háttere 
 110 || ·           A javaslat okai és céljai A javaslat tárgya az Európai Közösségben tagsággal nem rendelkező országokból érkező támogatott behozatallal szembeni védelemről szóló, 2009. június 11-i 597/2009/EK tanácsi rendelet[1] (a továbbiakban: az alaprendelet) alkalmazása a többek között Indiából származó egyes polietilén-tereftalátok (PET) behozatalára vonatkozó eljárásban. ·           Háttér-információk A javaslat az alaprendelet végrehajtásának összefüggésében készült, és a Bizottság által a fenti szubvencióellenes eljárás keretében korábban (a 2005/697/EK határozattal[2] és a 2013/223/EU bizottsági határozattal[3] módosított 2000/745/EK határozattal[4]) elfogadott három, árra vonatkozó kötelezettségvállalás visszavonását érinti. 
 139 || ·           Meglévő rendelkezések a javaslat által érintett területen             A 461/2013/EU rendelettel[5] a Tanács végleges kiegyenlítő vámot vetett ki a többek között Indiából származó egyes polietilén-tereftalátok (PET) behozatalára. A Bizottság a 2005/697/EK határozattal és a 2013/223/EU bizottsági határozattal módosított 2000/745/EK határozat útján három, árra vonatkozó kötelezettségvállalást fogadott el indiai vállalkozásoktól. 
 141 || ·           Összhang az Unió egyéb szakpolitikáival és célkitűzéseivel Tárgytalan. 
 2) Konzultáció az érdekeltekkel és hatásvizsgálat 
   || ·           Konzultáció az érdekelt felekkel 
 219 || Az eljárásban érintett feleknek az alaprendelet 13. cikke (9) bekezdésének megfelelően lehetőségük volt észrevételeik megtételére. 
   || ·           Szakértői vélemények összegyűjtése és felhasználása 
 229 || Külső szakértők bevonására nem volt szükség. 
 230 || ·           Hatásvizsgálat A javaslat az alaprendelet végrehajtásának eredményeképpen jött létre. Az alaprendelet nem ír elő általános hatásvizsgálatot, azonban tartalmazza a vizsgálandó feltételek teljes körű listáját.   
 3) A javaslat jogi elemei 
 305 || ·           A javasolt intézkedés összefoglalása A Bizottság úgy döntött, hogy visszavon három, árra vonatkozó kötelezettségvállalást a végrehajtásuk során megváltozott körülmények miatt. Egyik exportőr esetében a visszavonást a kötelezettségvállalással kapcsolatos jelentéstételi kötelezettség ismételt megszegése is indokolja. A végleges kiegyenlítő vámot kivető, alapul szolgáló tanácsi rendeletet ezért ennek megfelelően módosítani kell. Ezért javasoljuk, hogy a Tanács fogadja el a mellékelt rendeletjavaslatot, amelyet ki kell hirdetni az Európai Unió Hivatalos Lapjában. 
 310 || ·           Jogalap A Tanács 2009. június 11-i 597/2009/EK rendelete az Európai Közösségben tagsággal nem rendelkező országokból érkező támogatott behozatallal szembeni védelemről. 
 329 || ·           A szubszidiaritás elve A javaslat az Európai Unió kizárólagos hatáskörébe tartozik, ezért a szubszidiaritás elve nem alkalmazható. 
   || ·           Az arányosság elve A javaslat megfelel az arányosság elvének a következők miatt: 
 331 || Az intézkedés formáját a fent említett alaprendelet írja le, és nem hagy teret a nemzeti döntéshozatalnak. 
 332 || Nem kell feltüntetni, hogy az Unióra, a nemzeti kormányokra, a regionális és helyi hatóságokra, a gazdasági szereplőkre és a polgárokra háruló pénzügyi és igazgatási teher hogyan minimalizálható, és mennyire arányos a javaslat célkitűzésével. 
   || ·           A jogi aktus típusának megválasztása 
 341 || Javasolt aktus: rendelet. 
 342 || Más jogi aktus nem felelne meg a következők miatt: a fent említett alaprendelet nem rendelkezik alternatív lehetőségekről. 
 4) Költségvetési vonzat 
 409 || A javaslatnak nincsenek az uniós költségvetést érintő vonzatai. 
2014/0026 (NLE)
Javaslat
A TANÁCS VÉGREHAJTÁSI RENDELETE
az 597/2009/EK rendelet 18. cikke szerinti
hatályvesztési felülvizsgálatot követően az Indiából származó egyes
polietilén-tereftalátok (PET) behozatalára vonatkozó végleges kiegyenlítő
vám kivetéséről szóló 461/2013/EU rendelet módosításáról 
AZ EURÓPAI
UNIÓ TANÁCSA,
tekintettel az
Európai Unió működéséről szóló szerződésre, 
tekintettel az
Európai Közösségben tagsággal nem rendelkező országokból érkező
támogatott behozatallal szembeni védelemről szóló, 2009. június 11-i
597/2009/EK tanácsi rendeletre[6]
(a továbbiakban: az alaprendelet) és különösen annak
13. cikkére,
tekintettel
a tanácsadó bizottsággal folytatott konzultációt követően az Európai
Bizottság által benyújtott javaslatra,
mivel:
A.        AZ
ELŐZŐ ELJÁRÁS
(1)       Az Indiából származó
polietilén-tereftalát (a továbbiakban: PET) behozatalával kapcsolatban 2000 óta
vannak hatályban kiegyenlítő intézkedések[7].
Ezeket az intézkedéseket – hatályvesztési felülvizsgálatot követően –
legutóbb a 461/2013/EU tanácsi végrehajtási rendelet[8] tartotta fenn.
(2)       Az Indiából származó PET
behozatalával kapcsolatban 2000 óta vannak hatályban dömpingellenes
intézkedések[9]. Ezeket az intézkedéseket – hatályvesztési
felülvizsgálatot követően – legutóbb a 192/2007/EU tanácsi végrehajtási
rendelet[10]
tartotta fenn. 2012. február 24-én a Bizottság újabb hatályvesztési
felülvizsgálatot kezdett. A Tanács a
2013/226/EU végrehajtási határozattal[11]
visszautasította a Bizottságnak a többek között Indiából származó PET
behozatalára vonatkozó dömpingellenes vám fenntartásáról szóló tanácsi
végrehajtási rendeletre irányuló javaslatát, így a dömpingellenes intézkedések
hatálya lejárt. 
(3)       A Bizottság 2000-ben, a
2000/745/EK határozattal[12] a
dömpingellenes és szubvencióellenes eljárásokkal kapcsolatban ajánlott, árra
vonatkozó kötelezettségvállalásokat (a továbbiakban: kötelezettségvállalások)
fogadott el többek között az alábbi indiai vállalatoktól: Pearl
Engineering Polymers Limited (a továbbiakban: Pearl) és Reliance Industries
Limited (a továbbiakban: Reliance). 2005-ben a 2000/745/EK határozatot módosító
2005/697/EK határozattal[13] a
Bizottság elfogadta a South Asean Petrochem Limited elnevezésű indiai
vállalat kötelezettségvállalását, amely vállalat összefonódás következtében
nevét Dhunseri Petrochem & Tea Limited-re (a továbbiakban: Dhunseri)
változtatta[14].
B.         A KÖTELEZETTSÉGVÁLLALÁSOK VISSZAVONÁSA ÉS A
461/2013/EU RENDELET MÓDOSÍTÁSA
(4)       A Bizottság a XX[15]határozattal
visszavonta a következő három indiai vállalat árra vonatkozó
kötelezettségvállalását: a Dhunseri,
a Reliance és a Pearl. Ezért a 461/2013/EU rendelet 1. cikkének (4) bekezdését
és 2. cikkét, valamint mellékletét ennek megfelelően hatályon kívül kell
helyezni. Így a 461/2013/EU rendelet 1. cikkének (2) bekezdése által kivetett
végleges kiegyenlítő vámokat kell alkalmazni a Dhunseri, a Reliance és a
Pearl vállalatok által gyártott PET importjára (TARIC-kiegészítő kód A585
a Dhunseri esetében, TARIC-kiegészítő kód A181 a Reliance esetében és
TARIC-kiegészítő kód A182 a Pearl esetében).
ELFOGADTA EZT A RENDELETET:
1. cikk
(1) A 461/2013/EU
rendelet 1. cikkének (4) bekezdése és 2. cikke, valamint a rendelet melléklete
hatályát veszti. 
(2) A 461/2013/EU
rendelet 1. cikke (5) bekezdésének számozása 1. cikk (4) bekezdésre változik.
(3) A 461/2013/EU
rendelet 3. cikkének számozása 2. cikkre változik.
2. cikk
Ez a rendelet az Európai
Unió Hivatalos Lapjában való kihirdetését követő napon lép hatályba.
Kelt Brüsszelben, -án/-én.
                                                                       a Tanács részéről
                                                                       az elnök
[1]               HL L 188., 2009.7.18., 93. o. 
[2]               HL L 266., 2005.10.11., 62. o.
[3]               HL L 135., 2013.5.22., 19. o.
[4]               HL L 301., 2000.11.30., 88. o.
[5]               HL L 137., 2013.5.23., 1. o.
[6]               HL L 188., 2009.7.18., 93. o.
[7]               HL L 301., 2000.11.30., 1. o.
[8]               HL L 137., 2013.5.23., 1. o.
[9]               HL L 301., 2000.11.30., 21. o.
[10]             HL L 59., 2007.2.27., 1. o.
[11]             HL L 136., 2013.5.23., 12. o.
[12]             HL L 301., 2000.11.30., 88. o.
[13]             HL L 266., 2005.10.11., 62. o. 
[14]             HL C 335., 2010.12.11., 7. o.
[15]             Lásd e Hivatalos Lap XX.
oldalát.